नमः पुरस्तादथ...

श्लोकः 

नमः पुरस्तादथ पृतस्ते नमोऽस्तु ते सर्वत एव सर्व ।
अनन्तवीर्यामितविक्रमस्त्वं सर्वं समाप्नोषि ततोऽसि सर्वः ॥ ४० ॥

अयं भगवद्गीतायाः एकादशोऽध्यायस्य विश्वरूपदर्शनयोगस्य चत्वारिंशत्त्तमः(४०) श्लोकः ।

पदच्छेदः
नमः पुरस्तात् अथ पृष्ठतः ते नमः अस्तु ते सर्वतः  एव सर्व अनन्तवीर्य अमितविक्रमः त्वं सर्वं समाप्नोषि ततः असि सर्वः ॥ ४० ॥

अन्वयः
पुरस्तात् अथ पृष्ठतः ते नमः ।  सर्व ते सर्वतः एव नमः अस्तु ।  अनन्तवीर्य ! त्वम् अमितविक्रमः 	सर्वं समाप्नोषि ।  ततः सर्वः असि ।	

 शब्दार्थः 
पुरस्तात् = पुरतः
अथ पृष्ठतः = पश्चात् च
ते नमः = तुभ्यं नमः
सर्व = सर्वात्मन्
सर्वतः एव = परितः एव
नमः अस्तु = नमोऽस्तु
अनन्तवीर्य = अपरिमितविक्रम !
त्वम् अमितविक्रमः = त्वम् अगणितपराक्रमः
सर्वम् = समस्तम्
समाप्नोषि = व्याप्नोषि
ततः = तस्मात्
सर्वः असि = सकलः असि ।

 अर्थः 
पुरतः पश्चात् च तुभ्यं नमोऽस्तु  । सर्वात्मक ! तुभ्यं परितः नमः अस्तु । अपरिमितविक्रम ! त्वम् अगणितपराक्रमः समस्तं व्याप्नोषि । तस्मात् सकलः असि ।	

सम्बद्धसम्पर्कतन्तुः
भगवद्गीता (मूलश्लोकाः)
भगवद्गीता

 40
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः